проект

Татарстан Республикасы

Дәүләт Советының

Законлылык һәм хокук тәртибе комитеты

тарафыннан

кертелә

**Административ хокук бозулар турында**

**Татарстан Республикасы кодексының 3.2 һәм 3.16 статьяларына**

**үзгәрешләр кертү хакында**

**1 статья**

Административ хокук бозулар турында Татарстан Республикасы кодексына (Татарстан Дәүләт Советы Җыелма басмасы, 2006, № 12 (I өлеш); 2007, № 11; 2009, № 2, № 7 – 8 (I өлеш), № 9 – 10, № 12 (I өлеш); 2010, № 1– 2, № 3, № 6 (I өлеш), № 7 (I өлеш), № 7 (II өлеш), № 10 (II өлеш); 2011, № 6 (I өлеш), № 8 (I өлеш), № 10 (I өлеш), № 11 (I өлеш); 2012, № 1, № 6 (I өлеш), № 7 (I өлеш), № 12 (I өлеш); 2013, № 1, № 2 (I өлеш), № 6 (II өлеш), № 7, № 10; 2014, № 1 – 2, № 5, № 6 (I өлеш), № 7; 2015, № 3, № 4, № 12 (I өлеш); 2016, № 5, № 7 – 8; Татарстан Республикасы законнар җыелмасы, 2017, № 33 (I өлеш), № 55 (I өлеш), № 85 (I өлеш), № 94 (I өлеш); 2018, № 22 (I өлеш ), № 83 (I өлеш); 2020, № 37 (I өлеш ), № 87 (I өлеш); 2021, № 77 (I өлеш); 2022, № 49 (I өлеш), № 83 (I өлеш); 2023, № 27 (I өлеш), № 56 (I өлеш); 2024 № 56 (I өлеш) түбәндәге үзгәрешләрне кертергә:

1) 3.2 статьяда:

а) 1 өлешнең икенче абзацын түбәндәге редакциядә бәян итәргә:

«кисәтү ясала яисә гражданнарга – өч мең сумнан дүрт мең сумга кадәр; вазыйфаи затларга – егерме биш меңнән алып кырык мең сумга кадәр; юридик затларга – йөз меңнән ике йөз илле мең сумга кадәр күләмдә административ штраф салына яисә кисәтү ясала.»;

б) 2 өлешнең икенче абзацын түбәндәге редакциядә бәян итәргә:

«гражданнарга – дүрт мең сумнан биш мең сумга кадәр; вазыйфаи затларга – кырык мең сумнан алып илле мең сумга кадәр; юридик затларга – биш йөз мең сумнан алып бер миллион сумга кадәр административ штраф салына.»;

в) 3 өлешнең икенче абзацын түбәндәге редакциядә бәян итәргә:

«кисәтү ясала яисә гражданнарга – өч мең биш йөз сумнан дүрт мең биш йөз сумга кадәр; вазыйфаи затларга – утыз биш меңнән кырык биш мең сумга кадәр; юридик затларга – өч йөз меңнән алып дүрт йөз илле мең сумга кадәр күләмдә административ штраф салына.»;

г) 4 өлешнең икенче абзацын түбәндәге редакциядә бәян итәргә:

«гражданнарга – дүрт мең биш йөз сумнан биш мең сумга кадәр; вазыйфаи затларга – кырык биш меңнән илле мең сумга кадәр; юридик затларга – алты йөз меңнән алып бер миллион сумга кадәр күләмдә административ штраф салына.»;

2) 3.16 статьяда:

а) исемне түбәндәге редакциядә бәян итәргә:

**«3.16 статья. Түләүле муниципаль парковкалардан (парковка урыннарыннан) файдалану тәртибен бозу;**

б)  беренче абзацны түбәндәге редакциядә бәян итәргә:

«Түләүле муниципаль парковкалардан (парковкадагы урыннардан) файдалануның муниципаль хокукый акт белән билгеләнгән тәртибен бозган өчен, ул түләүле муниципаль парковкага (парковкадагы урынга) транспорт чарасын куйган өчен түләмәүдә, йә муниципаль хокукый актта билгеләнгән күләмнән азрак түләүдә, йә парковкадан файдаланган өчен муниципаль хокукый актта билгеләнгән түләү срогыннан соңрак түләү кертүдә чагыла, – ».

**2 статья**

Әлеге Закон рәсми басылып чыккан көненнән соң 10 көн узгач үз көченә керә.

|  |  |
| --- | --- |
| Татарстан Республикасы  Рәисе |  |